האלבומים הישראליים הנמכרים ביותר בכל הזמנים

האלבומים הישראלים הנמכרים ביותר בישראל בכל הזמנים כוללים אלבומי אולפן, אלבומי אוסף ואלבומי הופעה.

הקריטריון להופיע ברשימה שלהלן הוא מקור מהימן למידע (כגון נתוני אקו"ם, מקור חדשות מוסמך, או מעמד האלבום כפלטינה כפולה ומעלה) שאימת כי האלבום מכר למעלה מפלטינה כפולה (60 אלף עותקים לפחות). בשל כך, אלבומים ותיקים שנחשבים למצליחים במיוחד אינם מופיעים ברשימה בהיעדר הוכחה מהימנה להצלחתם. למשל, יש מי שמייחס לאלבום הביכורים "אלינור" (1980) של זהר ארגוב כחצי מיליון מכירות, אך נעדרת אסמכתא לכך. גם אלבומים מסוימים של יהורם גאון, "טיפת מזל" (1989) של זהבה בן, וגם אלבומיו של עופר לוי "הקלפן" (1988) ו"כוכב שנות התשעים" (1991) נחשבים לאלבומים שמכרו במאות אלפי עותקים אך נעדרים נתונים מהימנים מדויקים באשר אליהם. האלבום הוותיק ביותר שמכירותיו ידועות ונכנס לרשימת הנמכרים ביותר הוא "סיפורי פוגי" (1973) של להקת כוורת, אחריו "כמו צמח בר" (1975) של חוה אלברשטיין, ושלישי – בהפרש של עשור שלם מ"סיפורי פוגי" – "האשה שאתי" (1983) של דויד ברוזה.

האלבום הנמכר ביותר בישראל (נכון לשנת 2018) הוא אלבום הפריצה של אייל גולן, "בלעדייך" (1997), ואחריו שני האלבומים הבאים שלו, "חייל של אהבה" (1998) ו"הסתכלי אלי" (1999); את שלושתם הפיקו זאב נחמה ותמיר קליסקי דרך חברת ההפקה העצמאית "שולטן". גולן הוא גם האמן שהכי הרבה אלבומים שלו, 18 במספר, נכנסו לרשימת האלבומים הנמכרים ביותר. שלמה ארצי הוא האמן השני בעל מספר האלבומים הגבוה ביותר ברשימה, עם 13 אלבומים; אחריו שרית חדד עם שישה אלבומים; ואחריה ריטה עם חמישה (ועוד אלבום הופעה מוקלט עם בעלה דאז, רמי קליינשטיין - "המופע המשותף", 2001).

האלבום שנמכר בחנויות בזמן שיא הוא "ילדה של אהבה" (2002) של שרית חדד, שהגיע ל-80 אלף עותקים ביומיים; אחריו "רחוק מכאן" (2016) של אייל גולן, שהגיע ל-60 אלף עותקים בתוך יומיים; "דרך לחיים" (2010) של גולן, שמכר 40 אלף עותקים ב-24 שעות; ואחריו "תפתח חלון" (1999) של ריטה, שמכר 20 אלף עותקים ב-24 שעות.

האלבומים הישראלים הנמכרים ביותר בישראל

מקרא

100 אלף עותקים ומעלה 
*הנתונים מבוססים נתוני אקו"ם, מקור חדשות מוסמך, או מעמד האלבום כפלטינה כפולה ומעלה.

60 אלף עותקים ומעלה 
</small>*הנתונים מבוססים נתוני אקו"ם, מקור חדשות מוסמך, או מעמד האלבום כפלטינה כפולה ומעלה.</small>

אלבומים ישראלים נוספים נמכרים במיוחד 
ברשימה זו אלבומים אשר מכרו משמעותית יותר (קרי לפחות 10,000 יותר) מאשר פלטינה, אבל לא הגיעו למעמד אלבום פלטינה כפול.

*הנתונים מבוססים נתוני אקו"ם או מקור חדשות מוסמך.

שיאני זמן

המהירים ביותר ל-100 אלף עותקים

המהירים ביותר ל-40 אלף עותקים

ראו גם 
 האלבומים הבין־לאומיים הנמכרים ביותר בכל הזמנים בישראל
 אלבום אוסף
 אלבום מוזיקה
 אלבום זהב
 אלבומי פלטינה כפולה ומעלה בישראל
 אלבומי פלטינה בישראל

הערות שוליים 

מוזיקה ישראלית
דירוג בנושא מוזיקה
ישראל: דירוג